description: NEXT-DC е агенция на годината за 2016 г., младите таланти от The Squad спечелиха рекламната академия Saatchi Circle, "Нова Броудкастинг Груп" и "Нетинфо" се присъединяват към немската платформа за видеосъдържание glomex, а Burberry използват чат бот, за да промотират новата си модна колекция

title: Седмичен бюлетин за маркетинг и реклама (20 септември)

maintext:
NEXT-DC беше отличена за "Агенция на годината" на седемнадесетото издание на най-големия рекламен фестивал в България ФАРА, който приключи на 17 септември. Тя събра общо седем златни награди, пет сребърни и пет бронзови съответно в категориите "Събития", AMBIENT, Art Direction, One-to-One Communication, "Онлайн реклама", "Социални медии", Digital, "Комуникационна кампания – стоки" , "Дигитална кампания" и "Иновативно използване на дигиталните медии". На второ и трето място в надпреварата за най-добра агенция са съответно Saatchi&Saatchi Bulgaria и DDB Sofia. Наградата "Рекламодател на годината" беше присъдена на "Загорка" АД. Второто и третото място по брой точки са за компаниите Brown-Forman Bulgaria и Carlsberg България. Интервю с победителите можете да прочетете в седмичния "Капитал".
Повече
тук
Екипът на The Squad спечели четвъртото издание на тридневната академия Saatchi Circle, която се проведе от 15 до 17 септември по време на най-големия български рекламен фестивал ФАРА. Проектът им се фокусира върху превръщането на непознатите български съвременни герои в познати такива чрез издигане на техни памeтници. "Така се надяваме поне малко да превърнем черногледството в оптимизъм", казаха от екипа в заключение на презентацията си. Общо три отбора, съставени от copywriter, дизайнер и creative technologist представиха идеите си пред творческото жури на ФАРА. Те работиха по реален бриф, зададен от марката "Нова бразилия" - да предложат идея, която ще провокира българите да заменят черногледството с оптимизъм.
Екипът на ZENSTARS предложи реализирането на ден на осъзнатото псуване, в който шофьорите ще бъдат подтиквани да псуват всеки на пътя. Третата идея на екипа на Brainstormers беше терапия по български - организиране на туристическо хейтене в България.
Инициативата за млади таланти в сферата на рекламата се организира от агенцията Saatchi&Saatchi България. Целта на проекта е да даде практически познания на участниците, запознавайки ги с основните понятия в рекламния бранш - стратегическото планиране, генерирането и развиването на идеи, както и със структурата на една рекламна агенцията и работата в екип. "Участниците преминаха през интензивно рекламно обучение, а чрез инициативата се опитваме да решим един голям проблем в страната, а именно недостига на кадри в индустрията", коментира Георги Гавазов, управляващ партньор в Saatchi&Saatchi България.
Двете компании ще си партнират с глобалната онлайн платформа за платено видеосъдържание glomex, част от немската компания ProSiebenSat.1. Според компанията чрез новата сделка онлайн видео продукциите и проектите на "Нетинфо", ще достигнат до нова, международна аудитория. Продуцентската и дистрибуционна компания 7Talents, част от "Нетинфо", стартира два нови проекта този сезон. Това са онлайн шоуто за таланти "Смях на почивки" в партньорство с KitKat, което се излъчи за първи път на 15 септември и комедийния сериал "Апартамент 404", който ще бъде пуснат в платформата Vbox7.com преди края на годината. От медийната група казват, че "новият проект е поредна стъпка в създаването на крос медийно съдържание, което задоволява търсенето на алтернативни форми за реклама и новите тенденции в потреблението от аудиторията.".
Дамският канал, част от bTV Media Group е с обновена визия с основно мото "Ще се влюбиш в нея". През новия сезон bTV Lady ще предложи премиерни сериали и съдържание, изцяло насочено към дамската аудитория.
Фотограф: В© Tony Gentile / Reuters
Модният бранд използва новата услуга на Facebook за автоматични рекламни съобщения в приложението Messenger, за да представи част от нещата, вдъхновили тазгодишната колекция, която ще бъде представена по време на седмицата на модата в Лондон. Потребителите трябва да се абонират за съобщенията през Facebook страницата на Burberry. След това чат бот ще им разкрие в лични съобщения какво стои зад новата колекция на бранда - снимки, цитати от литературни произведения и дори скици на някои от моделите, които ще бъдат представени тази седмица в Лондон. Технологиите са основна част от комуникацията на Burberry. Това беше първят луксозен моден бранд, който създаде собствен канал в Snapchat, както и собствена страница със съвети и предложения в сайта Pinterest.
Повече
тук
Спортната медия, собственост на 21st Century Fox, ще даде възможност на зрителите на колежански американски футбол да гледат поредица от спортни срещи във виртуалната реалност. Всичко, което трябва да направят, е да си свалят мобилното приложение на Fox Sports и да закачат смартфоните си към устройствата Samsung Gear VR или Google Cardboard. За тези, които нямат тази възможност, медията ще излъчва срещите и под формата на 360-градусови видеа.
Повече
тук
Компанията започна процедура по преразглеждане на дигиталната агенция, която обслужва бранда Pepsi за Северна Америка. Става въпрос за рекламата агенция Barbarian Group, която беше придобита през 2009 г. от международната Cheil Worldwide. Причините Pepsi да започнат преразглеждане на обслужването по всяка вероятност са свързани с напускането на ключови фикури в агенцията, една от които е изпълнителният й директор Питър Ким, който си тръгна след по-малко от година на този пост. В следващите шест месеца след него напуснаха и други основни за бизнеса на Barbarian Group хора. Все още не е ясно дали агенцията ще се бори за запазване на бизнеса си с Pepsi, макар че преди няколко седмици от безалкохолния бранд коментираха, че отношенията им и работата вървят добре, пише AdAgе. И двете компании обаче отказват да коментират темата към момента. Barbarian Group имаше основна роля в онлайн комуниционната стратегия на Pepsi. Агенцията работи по завръщането и установяването на пазара на содата Crystal Pepsi, както и комуникацията в социалните медии, свързана със спортното събитие Super Bowl.
Повече
тук
обяви
Агенцията за маркетингови проучвания
обяви
Ако искате да получавате информация за най-важното от сектора на маркетинга, рекламата и PR-а, може да се абонирате за седмичния ни е-бюлетин тук [[img:2829724]]*Информация за корпоративни новини, кампании, предстоящи събития и свободни позиции в областта на PR, маркетинг и реклама можете да изпращате на редакционния ни e-mail: media@capital.bg


description: Върху щайгата с компоти гордо подскачаше захабеният iPhone 6, от чийто лизинг оставаха още шест месеца, но Кунка вече беше решила да си вземе iPhone...

title: Виц на седмицата

maintext:
K:Reader
Нов и модерен инструмент, който пренася в дигитална среда усещането от четенето на хартия.
Прочетете целия вестник или списание без да търсите отделните статии в сайта.
Капитал Брой 36 // 10.09.2016 Прочетете Капитал Daily Брой 171 // 09.09.2016 Прочетете Капитал Light Брой 36 // 10.09.2016 Прочетете

fasttext_language: bg


description: На 25-годишнината на Конституционния съд Борис Велчев пледира за нова сграда на съда и за въвеждане на индивидуална конституционна жалба

title: Маргарита Попова: Неуместно е днес да се говори за баланс между свободата и сигурността

maintext:
Вицепрезидентът Маргарита Попова и председателят на Конституционния съд Борис Велчев
© Надежда Чипева
"Днес не може да се говори за баланс между правата и свободите на гражданите и сигурността, това трябва да остане за някой по-добър живот. Днес правата трябва да се защитават чрез засилване на мерките за сигурност и затова България има нужда от силен и смел лидер, който не гледа на света през капаци, а е широко скроен."Това беше лайтмотивът в днешното изказване на вицепрезидента Маргарита Попова при откриването на международна конференция на тема за баланса между основните права на гражданите и националната сигурност в съвременния свят, организирана в резиденция "Бояна" по случай 25-годишнината от създаването на Конституционния съд (КС).Маргарита Попова, която изигра основна роля в екстрадирането на турския бизнесмен Абдуллах Бююк, след като му отказа убежище в очевиден синхрон със службите, днес агресивно защити тезата, че светът е изпълнен с прекалено много заплахи, за да се съобразяваме с права и свободи. Определи и кои са лошите - неправителствените организации, които харчат пари за конференции, за да говорят за права.Речта ѝ прозвуча като агресивен отговор на упреците за ролята ѝ в скандала "Бююк", макар че първите реакции на наблюдателите бяха, че думите ѝ са в подкрепа на определена геополитическа и вътрешнополитическа сила.Вицепрезидентката взе думата извън протокола и в негово нарушение - първоначално нейно изказване не беше предвидено, защото откриването започна с видеозапис на приветствие на президента Росен Плевнелиев, който не можа да присъства лично на събитието заради участието си в сесия на ОС на ООН в Ню Йорк. След последователните приветствия - от името на Цецка Цачева (която не дойде заради контузия), на правосъдния министър Екатерина Захариева, на главния прокурор Сотир Цацаров, омбудсмана Мая Манолова, председателката на Висшия адвокатски съвет Ралица Негенцова, председателя на Венецианската комисия Джани Букикио, официалната част трябваше да приключи. Тогава обаче, председателят на КС Борис Велчев обяви, че ще даде думата на Маргарита Попова. Протоколът забранява на едно събитие да говорят едновременно президентът и вицепрезидентът му, съобщи Велчев, но въпреки това според него "би било много хубаво, ако г-жа Попова също направи изявление"."Не мога да откажа на вашата покана", заяви вицепрезидентката и малко след това постави под съмнение изказванията на всички преди нея, които говориха за необходимостта от баланс между сигурността и правата на гражданите като основен принцип на съвременната демокрация. Това беше специалният акцент в изказването на Джани Букикио, който говори непосредствено преди нея - трябва винаги, във всеки конкретен случай, да се търси балансът между националната сигурност и обществения ред от една страна и правата и свободите на гражданите от друга. В момента сме в извънредна ситуация, налага се полицията все по-активно да изпълнява своите функции, това е необходимо, но балансът винаги трябва да се намери и да не се накланя, подчерта неколкократно Букикио."В този свят и в този ден, въпросът съвсем не е за баланс между сигурността и свободата", каза Попова и този лайтмотив в речта й се повтори многократно."Животът в реалността днес е много важна отправна точка, на която трябва да стъпим в момента. Дали въпросът днес е: сигурност или свобода или обратно свобода или сигурност. В какъв свят и какъв живот живеем днес? Само, че днес в този свят и в днешния ден въпросът съвсем не е за баланс между сигурността и свободата", започна Попова и продължи речта си все в същия стил "Свободата, Санчо, е на върха на копието", която предлагаме почти изцяло, заради особеното й звучене:"Днес имаме нужда от политически лидер, който да защитава политическата стабилност на страната, от която зависят и свободата и сигурността. Политическата система се нуждае от стабилност, за да има и едното и другото. Само, че днес, в този свят и в този ден, въпросът съвсем не е за баланс между сигурността и свободата. Тези неща ги знаем, ние работим с тях вече четвърт век. Въпросът днес е да кажем, че всичко това, което се случва, множеството огнища на напрежение, гладът, бедността, насилието, които станаха съпътстващи в нашия живот от сутрин до вечер, изискват да си кажем, че трябва да стъпим здраво на земята и да си кажем защо стигнахме дотук, кои са причините, кой и как е в състояние да ги отстрани. И веднага искам да кажа, че една държава - сама, нито една блокова структура - сама - не може да се справи днес с предизвикателствата и с ужасите, които всеки ден изпитваме, за които чуваме новини - непрекъснати радикализации, екстремизми, които стоят в предверието...И когато има толкова тежък живот и толкова много предизвикателства и заплахи, можем ли ние спокойно да говорим за баланс между свободата и сигурността? Това е хубав въпрос и за един Конституционен съд, но в един по-друг живот. Днес имаме нужда от политически лидери и от политическа система, които да са в състояние, когато се наложи, макар и като временна мярка, да кажат, че имаме нужда да засилим мерките за сигурността, за да гарантираме свободата и правата на гражданите. Това ни се иска днес - във високопрофесионални дискусии ясно и категорично да прозвучи. Иначе ние 25 години продължаваме да говорим за права и свободи, народиха се много неправителствени организации, харчат се планини от финансови средства за конференции, които са се посветили на правата и на свободите, и някак си плахо и със страх говорим, че днешният напрегнат свят изисква малко повече професионална мисъл за защита на правата и на свободите чрез укрепване на националната сигурност на върха, на която да застанат просветени лидери, можещи и знаещи, хора, които да гледат във всички посоки на този свят и за които да е ясно, че нито една държава сама със своята национална сигурност, нито една блокова структура, не могат да се справят с предизвикателствата на днешния ден. За мен е особено приятно, че наши гости днес са толкова много делегати от различни страни, и от различни блокове, различни структури. Престъпността и нарушенията на правата и свободите на гражданите нямат граница, те преливат от държава в държава и от континент в континент. И ако ние, всички заедно, не застанем като щит, като стена срещу тези предизвикателства, нито институции, нито политическа система, нищо няма да бъде в състояние да защити правата и свободите на гражданите на света, не на една или на друга държава. Това е въпросът днес - политическа система - здрава и стабилна, лидери, които гледат напред в бъдещето, широко скроени, образовани с висока култура и които не гледат света с капаци, както казваме ние. Светът е широк и нашият поглед трябва да бъде широк, трябва да бъде изпълнен с кураж. Имаме нужда от политически лидери, които да стоят здраво на земята и да могат да се изправят с чест пред народа си и, когато се наложи, да кажат, че са готови да поемат на плещите си повече отговорност, отколкото могат да носят в свободни времена. А днес живеем със много заплахи и свободата е под опасност."На финала на речта си Попова пожела на всички конституционни съдии във всички държави, "на юридическата общност на планетата Земя", "да бъдем заедно" за свобода и сигурност. На конференцията присъстваха представители на 27 държави и международни институции, настоящи и бивши конституционни съдии, представители на академичната общност. На журналистически въпрос след края на официалната част Попова уточни, че речта й е била "импровизирана".В своята приветствена реч при откриването на конференцията председателят на КС направи знакови послания, останали на заден план след като Маргарита Попова се яви на авансцената. Борис Велчев се обяви за въвеждане на пряката конституционна жалба, която дава не само повече контрол над институциите, но и е гарант за правата на гражданите. Вратата на КС трябва да се отвори и за гражданите, каза той. Освен това председателят на КС заяви, че след 25 години история вече е време КС да има свой дом. От думите му стана ясно, че е говорил с премиера по този въпрос и има уверението му, че проблемът ще бъде решен. Екатерина Захариева го подкрепи, като заяви, че наистина мястото на КС не е в сградата на Министерския съвет. Този въпрос се поставя отдавна, но до момента никой сериозно не е търсил решение. Захариева намекна, че даже има определена сграда вече.


description: Завършената Западна дъга на София свърза "Тракия", "Хемус" и "Струма"Западната дъга на Софийския околовръстен път бе пусната за движение на...

title: Вечерни новини

maintext:
Западната дъга на Софийския околовръстен път бе пусната за движение на автомобили предсрочно в сряда.
". Регионалният министър
- консорциум между "Джи Пи груп",
, за предсрочното завършване на обекта
6% от мерките за насърчаване на инвестициите, набелязани от правителството преди година и допълвани с времето, са изпълнили ведомствата, стана ясно на заседание на Министерския съвет, на което е приет отчет за напредъка.
Фотограф: АНЕЛИЯ НИКОЛОВА
Признатият миналия месец за национално представителна работодателска организация Съюз за стопанска инициатива (ССИ) от днес е член на Националния икономически съвет. Председател на съюза е бившият земеделски министър в първия кабинет на ГЕРБ Мирослав Найденов.
Бизнес новини
Linde и Praxair прекратиха преговорите за сливане
Германският газов концерн Linde и американският му конкурент Praxair са сложили край на разговорите си за сливане. Преговорите можеха да приключат със създаването на пазарен лидер на стойност 60 млрд. долара, съобщиха компаниитe. Акциите на Linde се сринаха веднага след новината, пише Reuters. Двете компании бяха в ранен етап на разговори на фона на консолидацията в индустриалния газов сектор, където по-бавният икономически растеж е намалил търсенето в секторите на производството, металите и енергията. "Макар че стратегическият смисъл на сливането принципно беше потвърден, дискусиите по детайлите, особено около управлението, не доведоха до взаимно съгласие", казва Linde в изявление. Praxair потвърждават в съобщение от едно изречение, че преговорите са били прекратени. " Не сме убедени, че сливането щеше да бъде полезно за акционерите на Linde", казва анализаторът на DZ Bank Петер Спенглер, който препоръчва продажба на акциите в съобщение до клиентите си.
Starbucks ще разраства глобалния си бизнес с чай
Американската кафе верига Starbucks планира да увеличи глобалния си бизнес с чай до 3 млрд. долара през следващите пет години. От понеделник компанията започна да продава нова линия от напитки с чай, известни като Teavana, в азиатско-тихоокеанския регион, след като миналата седмица представи продуктите в Китай, съобщава Bloomberg. Китай е най-бързо разрастващият се пазар на Starbucks, като отваря 500 кафенета годишно в страната и предвижда да открие общо 3400 обекта до 2019 г. Компанията разчита на Китай за инерция на растежа, възползвайки се от любовта към чая, която създава пазар за 63.2 млрд. юана (9.5 млрд. долара) - почти 10 пъти по-голям от пазара на кафе в страната. Новите чаени продукти на Starbucks съвпадат по-добре и с нарастващото търсене на китайските потребители на продукти, които насърчават здравословния начин на живот.
Така вече са изцяло са свързани трите магистрали - "Тракия", "Хемус" и "Струма". Последният завършен участък е с дължина 5.5 км, започва при моста над р. Какач и свършва с вливане в Северната скоростна тангента. Преди две години това беше един провален, зачеркнат от Брюксел проект, каза премиерът Борисов на церемонията. И посочи, че са положени огромни усилия за спасяването му, за да се стигне до днешния ден, в който "от Благоевград до Бургас ще се кара само по магистралаПавлова похвали изпълнителя"Автомагистрали-Черно море" и "Пътстройинженеринг", който бил реализиран за 9 месеца вместо за две годиниТова показва доклад на палатата за обществените поръчки на БНБ, проведени през 2015 г., като до средата на миналата година управител беше Иван Искров, а после постът беше наследен от Димитър Радев. Поръчките са за абонамент за система за сетълмент на ДЦК, за абонамент за система за отчитане, контрол и управление на движението на наличните пари в БНБ, за поддръжка на система за брутен сетълмент в реално време, за поддръжка на софтуер за управление на международните резерви и др. Сред недобрите практики, установени от одиторите, е четиригодишен договор за доставка на комуникационно оборудване и софтуер, плюс поддръжка, без да бъдат посочени крайна цена и прогнозни количества от всеки вид оборудване. Така са изразходвани 8 пъти повече средства от първоначално планираните за обществената поръчка – общо 10.5 млн. лв. без ДДС. При друга поръчка за пренасяне и товаро-разтоварни дейности БНБ е платила 1.4 млн. лв. с ДДС, като не е направен анализ доколко финансово обосновано за тази дейност да се плаща на външен изпълнител. Контролът по договорите не е бил ефективен и не е предотвратил нарушенията, казват още одиторите. В доклада се посочва, че разходите за издръжка на БНБ са близо 80 млн. лв., а инвестиционните разходи са близо 10 млн. лв. Разходите за персонал през одитирания период са на обща стойност 23 млн. лв., или 29% от разходите за издръжка. Изплатените през 2015 г. средства за допълнително материално стимулиране (в т.ч. управителя, подуправителите и членовете на УС) са на обща стойност 6.3 млн. лв.Това предвижда одобрен от правителството проект на споразумение между ведомството и финансовата институция. Целта на споразумението е МОСВ да получи съдействие за разработването на национална програма за качество на атмосферния въздух и национална програма за намаляване на общите годишни емисии на серен диоксид, азотни оксиди, летливи органични съединения, фини прахови частици и амоняк. Консултантските услуги ще се финансират със средства по програма "Околна среда".Предлаганите промени предвиждат крайният срок за създаване на запасите да бъде променен от 30 април на 1 май. "По този начин от 2017 г. задължените лица ще следва да създават определените им нива на запаси до 1 май и ще се избегне съществуващото до момента едновременно съхраняване през април на запаси за стария и за новия период", се казва в съобщението. Предлага се изменение на глобите и имуществените санкции в случаите, когато задължените лица не са създали определените им нива на запаси.Разрешението на правителството предвижда специалният кораб Oceanic Endeavuor да пребивава в териториалните води от 20 септември 2016 г. до 19 февруари 2017 г. Министерския съвет прие офертата на петролната компания да проучва блока за газ и петрол миналия октомври, като компанията ще вложи в проекта 18.6 млн. евро без ДДС. По-рано тази година започна и проучването на блок "Хан Аспарух" от Total, OMV и Repsol.Останалите национално представителни работодателски организации оспорват легитимността му. Според тях ССИ не отговаря на критериите за представителност, защото има структури в едва пет браншови организации от изисквани поне 24. Те настояват решението на правителството да се преразгледа.За временно изпълняващ длъжността е назначена Живка Такева-Първанова, която е заместник областен управител на София-град. Тя е дъщеря на председателката на Синдиката на българските учители Янка Такева.Солта е включена в списъка на продуктите, забранени за внос в Русия от страни, въвели санкции срещу Москва – ЕС, САЩ, Австралия, Албания, Исландия, Канада, Лихтенщайн, Норвегия, Украйна и Черна гора. Постановлението на руското правителство влиза в сила от 1 ноември 2016 г. Украйна и Беларус бяха в близкото минало най-големият доставчик, като в първото полугодие на 2014 г. вносът бе между 52% и 62% от потреблението. Основният удар вероятно ще е за украинската "Артемсоль", доставяща близо четвърт милион тона годишно.Съединените щати и Израел постигнаха окончателно споразумение по нов пакет американска военна помощ за 38 милиарда долара за 10 години. Предстои споразумението да бъде подписано до дни, предаде Reuters, като се позова на информирани източници. Това е най-голямата сума, обещана за военна помощ от САЩ на друга държава. В замяна Израел няма да иска допълнителни пари от Конгреса освен гарантираните годишно в новия пакет и ще се откаже от специалната клауза, която му позволяваше да харчи част от американската помощ за собствената си военна индустрия, вместо да поръчва американски оръжия.Френският президент Франсоа Оланд откри завод на Airbus в град Гимбав в централната част на Румъния, където ще се произвеждат военни и граждански хеликоптери от следващата година. Заводът ще заработи на пълна мощност до 2020 г., произвеждайки 15 хеликоптера годишно и създавайки 350 работни места, съобщиха представители на компанията. Той е придружаван от 30 директори на френски компании. Франция има 450 компании в страната, които осигуряват 100 000 работни места. Оланд заяви в Букурещ, че проверките за сигурност на румънските летища могат да помогнат на Шенген, с което даде надежда, че Румъния се приближава към членство в пространството за свободно движение, предаде "Асошиейтед прес".Кандидатът на републиканците за президент на САЩ Доналд Тръмп назначи за свой съветник по въпросите на националната сигурност Джеймс Улси, директор на ЦРУ през 1993 - 1995 г. при президента Бил Клинтън. Той бе яростен застъпник за военната инвазия в Ирак през 2003 г. и поддържаше тезата, че режимът на Саддам Хюсеин притежава оръжия за масово поразяване, каквито впоследствие така и не бяха открити. Улсе подкрепя плана на Тръмп за увеличаване на въоръжените сили, който предвижда премахване на бюджетните ограничения за министерството на отбраната и отделяне на милиарди долари за допълнителни войници, кораби и самолети.


description: Корекцията доведе индексите в сряда до четвърта сесия на понижение от последните пет. В четвъртък DAX започва търговията с покачване с 0.19%, а...

title: Европейските акции продължават да губят

maintext: Корекцията доведе индексите в сряда до четвърта сесия на понижение от последните пет. В четвъртък DAX започва търговията с покачване с 0.19%, а акциите на Bayer поевтиняват с 0.94%. Емисията на химическия конгломерат вчера поскъпна, след като стана ясно, че се е договорил да придобие американската компания Monsanto. САС 40 нараства с 0.19%, като покачване отчетоха акциите на застрахователя AXA, поскъпвайки с 2%. FTSE 100 напредва с 0.04%, а акциите на търговската верига Marks & Spenser поевтиняват с 2.80%. Сините чипове в Eurostoxx 50 се движат разнопосочно, като индексът губи 0.02%.Информацията е актуална към 10:25 ч.


description: Инвестицията на Multivac вероятно ще се удвои след три години

title: След година и 19 млн. евро в Божурище ще заработи втори германски завод

maintext:
1
2 Главният финансов директор на Multivac Кристиан Трауман обясни, че при избора между България и Румъния по-подготвените от техническа гледна точка кадри са наклонили везните към София
© ГЕОРГИ КОЖУХАРОВ
Предприятието за части за опаковъчни машини се планира да заработи през октомври 2017 г.
Световният лидер в производството на машини за опаковки - германската семейна компания Multivac, направи в четвъртък първа копка на бъдещия си завод в индустриална зона "Божурище". Това е най-голямата производствена инвестиция около София тази година - в първата фаза ще се вложат 18.8 млн. евро. Проектът ще има и втори етап, на който ще бъде вложена същата или по-голяма сума, каза за "Капитал" главният изпълнителен директор на групата Кристиан Трауман. Т.е. общата инвестиция може да надхвърли 70 млн. лв.Германският производител е избирал за новия си завод между Румъния и България. Спира се на страната ни заради добре образованите специалисти, финансовите стимули от държавата и ниските данъци. Любопитно е, че в състезанието къде точно да е предприятието дилемата е била София или Пловдив и столицата е избрана, защото напоследък много инвеститори са се насочили към Пловдив и там става пренаселено. Така държавната зона в Божурище започва постепенно да се запълва с чужди инвеститори - след първия германски завод за авточасти на Behr-Hella, който заработи миналата година, през 2016 и датска мебелна компания JYSK реши да инвестира 100 млн. евро в логистична база в Божурище.Машиностроителното предприятие на Multivac е планирано да заработи след година. Освен производствените мощности в София ще бъде изграден и център за споделени услуги, който ще поеме техническата поддръжка в компанията на групово ниво."Надяваме се догодина по това време да пренесем ръста на Multivac в България", каза по време на официалната церемония за първата копка Ивайло Димитров, изпълнителен директор на местното звено "Мултивак България продакшън".В завода, където след първата строителна фаза се очаква да бъдат разкрити около 75 работни места, ще се правят компоненти за крайния продукт на Multivac. "Тук ще се произвеждат малки компоненти за машините, като фрези например, които ще сглобяваме и ще изпращаме към завода ни в Германия - там се сглобяват крайните продукти", обясни още Трауман. Отначало ще са нужни специализирани технически кадри и инженери.В първата си строителна фаза "Мултивак" ще изгради завод с логистична база и административна част с разгъната площ 6500 кв.м. За строител е избрана българската компания "Микс констръкшън", а проектният мениджър е IPS Group.Около 10 млн. евро ще бъдат вложени в строежа на сградата, а останалите 9 млн. евро са за машини и оборудване, поясни Трауман. "От това как ще се развие бизнесът зависи и как ще протекат инвестициите занапред, но ще има втора фаза, и то поне толкова голяма, колкото тази", допълни той.Успоредно с изграждането на производствената и логистичната база и в допълнение към търговския екип на "Мултивак", който е в страната вече 8 години, сега ще бъде сформирано и звено за споделени услуги. "Екипът тук вече се състои от 30 служители", каза Трауман и допълни, че за да се развие аутсорсинг звеното на компанията, ще са необходими и IT специалисти - основно в сферите на SAP платформи и Microsoft Sharepoint. Така в първата фаза през октомври 2017 г. финансовият директор очаква над 100 служители.Привличането на "Мултивак" като инвеститор беше дълга и оспорвана борба с Румъния, където гигантът също има търговско представителство от години. Причините България да бъде избрана за седмата производствена база на гиганта в света са членството в Европейския съюз, добре образованите специалисти и индустриалната инфраструктура около София, изтъкна Трауман по време на церемонията. Това, което е наклонило везната обаче, са по-подготвените от техническа гледна точка кадри, допълни той пред "Капитал". Преди време изпълнителният директор на местното звено Ивайло Димитров каза, че сред причините са и държавните стимули и ниските данъци.Компанията отначало е оглеждала и възможността да построи производството си в Пловдив, но там по наблюдения на мениджмънта в момента е пренаселено с инвеститори, което допълнително би затруднило намирането на служители.За проекта си през май "Мултивак България продакшън" получи инвеститорски сертификат клас А, който й дава възможност да избере различни варианти на подкрепа от държавата. Освен съкратени срокове и индивидуално административно обслужване компанията вече се възползва от възможността да закупи земята по облекчен режим (без търг), а в бъдеще ще може да получи финансово подпомагане за обучение на кадрите в производството и за частично възстановяване на осигурителните вноски на заетите. Справка в имотния регистър сочи, че компанията е купила незастроен терен от 20 декара в държавната зона Божурище през юни 2016 г. на стойност 940.6 хил. лв. А от мениджмънта потвърдиха, че са получили разрешителното си за строеж в тридневен срок.Multivac е една от първите инвестиции на германския фамилен бизнес в България. Компанията е създадена преди 55 години, когато основателят й Сеп Хагенмюлер заедно с партньорите си конструира първата вакуумна машина в гараж. Днес Multivac е група с оборот от 1 млрд. евро и 4800 души персонал. Тя има близо 80 дъщерни дружества и продава продуктите си в над 140 държави. По думите на Димитров компанията е световен лидер във вакуум опаковането с пазарен дял над 60%. Компанията има и голяма мрежа от консултанти и техници по целия свят.Местното дружество "Мултивак България продакшън", чрез което се прави инвестицията в Божурище, е създадено през октомври 2015 г. с предмет на дейност производство на части и модули за опаковъчни машини и предоставяне на международни споделени услуги в сферата на информационните технологии и търсенето и развитието. Едноличен собственик е германската Multivac Sepp Haggenmueller SE & Co. KG.Първото дъщерно дружество на групата в страната - "Мултивак България", се занимава с маркетинг, продажба и сервизно обслужване и за 2015 г. има приходи от почти 9 млн. лв. Миналата година то е започнало и ограничена производствена дейност, която включва обработка, струговане и фрезоване на метални изделия за машините на Multivac


description: Септември у нас мирише на леко прегоряло лято и енергична, свежа есен. На печени чушки и карамелизирана захар. На бензин, градски прах и още топли...

title: Как мирише септември

maintext:
1/7
Септември у нас мирише на леко прегоряло лято и енергична, свежа есен. На печени чушки и карамелизирана захар. На бензин, градски прах и още топли морски спомени, веещи се от плажните кърпи, прострени за последно по градските балкони. Тази година измежду тези ухания ще се носи и полъхът на най-новото поколение парфюми. Как ще ги усетите лично е въпрос на настроение и вкус. Ето как ги усетихме ние.Balmain Extatic Tiger OrchidИмам резерви към някои модни къщи, които се изкушават да правят и парфюми. В случая с този аромат резервите ми си остават – той е точно това, на което прилича: недискретен, сладникав, по-близо до масовото, отколкото до изключителното. Наследник е на емблематичния парфюм на къщата BALMAIN Extatic, само че обогатен, както се разбира и от името, с аромата на тигровата орхидея. Може би нямаше да гледаме на него като на пищно ухаещ облак, който се носи зад високите токове на някое "гледано момиче", ако флаконът му не беше така първосигнално измислен – тигров принт и злато.


title: Австрия обеща "война" в ЕС за търговската сделка с Канада

maintext: Австрия е готова да се конфронтира с други членове на Европейския съюз по повод несъгласието си да одобри споразумението за свободна търговия с Канада, съобщи канцлерът Кристиян Керн. Според него сделката съдържа много от спорните елементи на подобно споразумение, за което Европа преговаря в момента със САЩ.Натискът идва, докато Европейската комисия иска споразумението да бъде одобрено от 27-те правителства преди срещата на върха ЕС - Канада в края на октомври. За влизането в сила през 2017 г. е нужно и съгласието на европарламента."Ще е трудно, това ще е следващият конфликт в ЕС, предизвикан от Австрия. Но трябва да сме сигурни, че няма властта да се премести в полза на глобални компании", заяви Керн през телевизия ORF. Тревогите са свързвани основно със стандартите за чистота на храните и правото корпорации да оспорват правителствени политики, ако сметнат, че определени регулации им пречат.Социалдемократът смята, че Comprehensive Economic and Trade Agreement (CETA) много прилича на Transatlantic Trade and Investment Partnership (TTIP), срещу което вече се обявиха френски и германски министри.В сряда активисти от Германия подадоха в Конституционния съд на страната жалба срещу CETA. Неправителствените организации Foodwatch (за защита на потребителите), Campact (за борба с глобализацията) и Mehr Demokratie (за повече участие на населението в политическите решения) събраха 125 000 подписа зад твърдението, че споразумението противоречи на конституцията на страната и върховенството на закона.СЕТА би трябвало да премахне 98% от митническите тарифи и да позволи търговски спорове да се решават през международни арбитражни съдилища, а не пред националните. | КАПИТАЛ


description: РИОСВ отново обвини предприятието, че замърсява, но не е предоставила данни от измервания

title: Френската камара: Русенската екоинспекция атакува "Монтюпе" без доказателства

maintext:
Според председателя на ФБТИК Стефан Делае България е на път да загуби основен свой индустриален инвеститор
© Юлия Лазарова
Регионалната инспекция по околната среда и водите (РИОСВ) в Русе отново набеди производителя на автомобилни компоненти "Монтюпе" за замърсител, без да представи конкретни данни и доказателства. Това се казва в позиция на Френско-българска търговска и индустриална камара (ФБТИК), след като в неделя екоинспекцията обяви, че регистрираните в началото на месеца неприятни миризми в града идват от производствената площадка на предприятието. Подобен казус имаше и преди година, когато от "Монтюпе" (част от френската Montupet) отхвърлиха обвиненията, а случаят в момента се разглежда в съда.В информация на сайта си от вчера РИОСВ – Русе съобщи, че източникът на неприятните миризми е локализиран след извършени извънредни проверки и допълнителни обходи по сигнал на граждани. От съобщението на камарата обаче става ясно, че екоинспекцията не е информирала "Монтюпе" и не е представила данни от проверките, въпреки че компанията се е ангажирала с постоянен диалог с РИОСВ."Използвайки медиите за комуникация с френския инвеститор, тази неделя РИОСВ – Русе обяви пресконференция и очаквани санкции срещу "Монтюпе", без да е осведомила оператора за причината", пише председателят на ФБТИК Стефан Делае в съобщение до медиите. Миналата седмица служители на екоинспекцията са посетили завода на "Монтюпе" без да извършат замервания и без да предоставят протокол от посещението. "Монтюпе" не разполага с никакво доказателство, подкрепено с данни и официална кореспонденция", посочва Делае. По думите му вместо да търси решение на предполагаемия проблем, РИОСВ за пореден път преследва компанията. "България е на път да загуби свой основен индустриален инвеститор", коментира той. В завода за алуминиеви авточасти работят около 1000 души.По-късно днес се очаква екоинспекцията в Русе да даде пресконференция по случая. Преди около година РИОСВ затвори временно една от линиите на предприятието, след като по сигнал на граждани бяха направени замервания в района, където работят и много други заводи. От "Монтюпе" тогава категорично отрекоха те да са замърсители. Два месеца по-късно Върховният административен съд отмени наложеното предварително изпълнение и линията беше пусната отново. Самото дело по същество ще се гледа през февруари догодина.Очаквайте подробности


description: В момента първите пет позиции се държат от технологични компании, базирани на Западния бряг в САЩ, като първа е Apple с пазарна капитализация от 615...

title: Amazon и Facebook изхвърлиха Exxon Mobile от топ 5 по пазарна капитализация света

maintext: В момента първите пет позиции се държат от технологични компании, базирани на Западния бряг в САЩ, като първа е Apple с пазарна капитализация от 615 милиарда долара. Следват я Alphabet, Microsoft, Amazon и Facebook. Технологичните компании затвърждават доминацията си, след като само преди 10 години единствената компания от петте, която бе в челото, бе Microsoft. Exxon загуби позиции през последните месеци и заради ниските цени на петрола. Преди години това беше и най-голямата компания по капитализация в света. В момента в топ 10 има само една неамериканската компания - китайската Alibaba Group.


description: Новото гласуване се налага, тъй като Конституционният съд поиска подробно обяснение в закона

title: Здравната комисия одобри подробното разделяне на пакета медицински услуги

maintext:
Здравният министър д-р Петър Москов представи разширени текстове за същността на основния и допълнителния пакет медицински услуги.
© АНЕЛИЯ НИКОЛОВА
Парламентарната здравна комисия одобри с осем на шест гласа нови промени в Закона за здравното осигуряване, които подробно регламентират разделянето на медицинските услуги на основен и допълнителен пакет, както и връщат здравните кабинети в училищата и детските градини.Повторното гледане на закона се налага, тъй като Конституционният съд отмени разделянето на пакета здравни услуги, които покрива касата. Мотивите на съда бяха, че основният и допълнителният пакет трябва да бъдат подробно обяснени и обосновани в самия закон, а не в наредба, издавана от министъра, защото не защитава пациентите и е напълно неясна. Текстовете бяха обжалвани от народните представители от БСП, ДПС, АБВ, БДЦ и независими, които твърдяха, че разделянето на пакета нарушава конституционното право на гражданите на равен достъп до здравеопазване.В предложението, одобрено от правителството в края на юни, се въвеждат характеристики на двата пакета, както и критерии дали лечението се осъществява незабавно или може да се отложи. Предвидена е специална закрила на определени групи пациенти - деца, бременни и родилки, както и такива със заболявания, които могат да доведат до смърт или тежки увреждания, ако не се лекуват веднага.В допълнителния пакет са включени медицински дейности при вече диагностицирани заболявания или състояния, които не водят до трайно увреждане на здравето или заплаха за живота и могат да бъдат планирани напред във времето, без да настъпи влошаване на състоянието на пациента.След като министърът на здравеопазването Петър Москов представи предлаганите промени, от ДПС и БСП заявиха, че ще гласуват против, както и преди, и че вече са изтъквали многократно мотивите си. "Не мога да разбера какъв е този инат, след като от това разделяне няма да има ефект върху бюджета на касата, министерството да продължи да предлага този текст", коментира заместник-председателят на комисията д-р Емил Райнов от БСП. Неочаквано обаче главният удар дойде от основната управляваща партия - ГЕРБ.Депутатът Семир Абумелих изтъкна, че партията ще подкрепи проекта, защото "сте реформатори и наши коалиционни партньори, а и защото има подписа на г-н Борисов върху закона". Той допълни, че е гласувал "за" разделянето на пакетите, защото е мислел, че това отваря вратите за демонополизация на здравната каса и началото на надграждащ пакет. "Демонополизацията не се случи и това може да се интерпретира като деградация в услугите на НЗОК", каза Абумелих.Председателят на здравната комисия д-р Даниела Дариткова от ГЕРБ обяви, че ще подкрепят проекта основно заради връщането на здравните кабинети в детските заведения. Тя обаче изтъкна, че в текста за пакетите има много неточности и нови термини, които трябва да бъдат прецизирани - например заболявания или състояния на пациента, рискови групи, както и кои са жизненозначимите органи и системи. Председателят на комисията предложи работна група да уточни текстовете между двете четения.


description: 49 квадратни сантиметра свобода

title: Парче плат от "Плаващите кейове"

maintext:
Изкрещяно на английски, с пълно гърло, тежък италиански акцент и подобаваща експресивност, възклицанието се чува отчетливо над шумното ръкопляскане и глъчката от възгласи на всякакви езици, примесени с универсалното "браво".
носят по продължението на полюшващата се по повърхността на езерото Изео жълто-оранжева пътека – те са като мексиканска вълна
–
Докато вървях по леко поклащащата се повърхност на кейовете в началото на юли, си спомних за разходката по асфалтираните алеи под портите през февруари 2005 г. и нямаше как да не отбележа очевидните контрасти между двете инсталации. Най-голяма, разбира се, беше разликата в сезоните. Жълто-оранжевите плаващи пътеки сред
Кристо и Жан-Клод) очевидно зависят от редица фактори – от получаването на административни разрешения, през съобразяването със специфичните характеристики на терена, където се случват и метеорологичните условия по време на краткото им съществуване (и двете инсталации продължават точно по 16 дни), до труда на стотиците хора, нужни за реализацията им, и милионите гости, които ги посещават и си взаимодействат с тях.
Въпреки тези свързаности обаче идеята за артистична и интелектуална независимост е заложена дълбоко в основата на всички техни проекти. Това е видимо както на практично, така и на концептуално ниво – от отказа им на каквито и да било външни източници на финансиране (включително всякакви частни спонсори, държавни фондове за изкуство, дори и приходи от продажбата на билети) до ефимерността на инсталациите, която според самия Кристо като противоположност на перманентността и собствеността също е тясно свързана със свободата.
Но може би независимостта в изкуството на Кристо и Жан-Клод в най-голяма степен се изявява в способността им да трансформират иконични, традиционни и разпознаваеми сгради и пространства в нещо съвсем различно, изцяло неочаквано и ново. Те успяват да се освободят от закостенелите и уж неподлежащи на предоговаряне разбирания за значението и контекста на тези места и независимо дали става дума за административна сграда в Берлин, парк в Ню Йорк, езеро в Италия, мост в Париж, или острови в залива Бискейн, временно да ги превърнат в произведения на изкуството – опаковани като подарък, който връчват на нас, зрителите. А на нас не ни остава друго, освен да се чувстваме фантастично.
* Разликата във възприятията е въпреки данните, според които за абсолютно еднакъв период от време "Портите" са привлекли над 4 милиона посетители, а "Плаващите кейове" – "едва" 1,2 милиона. Несъответствието освен, разбира се, с достъпността на локациите на двата проекта може да бъде обяснено с факта, че докато общата дължина на "Плаващите кейове" е три километра (плюс 2,5, покрити с плат пешеходни улици на сушата в градчето Сулцано и на остров Монте Изола), то "Портите" се разпростират върху алеи с обща дължина от цели 37 километра из "Сентрал парк".
"Кристо, караш ме да се чувствам фантастично!"Аплодисменти и викове се, която се движи паралелно с плаващата покрай инсталацията баржа, от където самият Кристо маха на посетителите.Спонтанният възглас като че ли обобщава всестранната еуфория и дава гласност на фантастичното чувство, което сякаш е обзело всички. Ведрият и ярък цвят на пътеката пък олицетворява тези усещания идеално.Два месеца след като имах щастието да повървя по "Плаващите кейове" и да ги разгледам от горната палуба на въпросната баржа, фантастичното чувство и еуфорията са позатихнали, но възторгът от преживяването си остава – материално съхранен в парченце жълто-оранжев плат. Макар и размерът му да е само 7x7 см, той е същият като 100-хилядите квадратни метра (вече рециклиран) плат, с който между 18 юни и 3 юли бяха покрити кейовете.Сега пазя квадратното парче заедно с друго такова с еднакви форма и размер от "Портите" предишната мащабна инсталация на Кристо и Жан-Клод от 2005 г . (и последната преди смъртта на Жан-Клод през 2009 г.), която също имах шанса и удоволствието да видя на живо. На пръв поглед двете оранжеви парчета плат си приличат. При по-внимателно вглеждане обаче те са и много различни – докато това от "Плаващите кейове" е някак си по лятно искрящо, слънчево, почти цитрусово, платът от "Портите" е в златист, есенно-зимен, по-скоро тиквен нюанс, често описван и като "шафранов".езерото Изео, като отражение на яркото и парещо юлско италианско слънце, изпъкваха на фона на наситено синьо-сиво-зеления цвят на водата, на гъстата зеленина по хълмовете наоколо и на безоблачното небе. В сравнение с тях си припомних строгия и суров зимен пейзаж около "Портите" в "Сентрал парк" – леден вятър развяваше оранжевите парчета плат, които сякаш целяха да заместят отсъстващите слънчеви лъчи и се открояваха сред оголените черни клони на дърветата, протегнати към безцветното февруарско небе над Ню Йорк.На единствената снимка от "Портите", която все още пазя, освен мен и приятелката, с която отидох, по алеите около нас не се вижда абсолютно никой друг. Помня, че се разхождахме в студа с часове, през които се разминахме само с няколко единични, омотани в шалове и палта посетители. На десетките снимки от тридневните ми разходки по "Плаващите кейове" е точно обратното – почти няма кадър, в който да не са попаднали пъплещите, разсъблечени и в голямата си част боси, тълпи. Като момент на лично блаженство от прекарването ми там ще запомня непосредствено близката гледка към безлюдните кейове от балкона на хотел Vittoria на остров Монте Изола, през нощта и рано сутринта, преди те да отворят за посетители.*Имайки предвид тези, малко или много, повърхностни разлики, двете инсталации все пак споделят и редица съществени прилики – ключов сред тях е свободният им и независим дух. От една страна, "Портите" и "Плаващите кейове" (както на практика и всички останали големи проекти на


description: "Движение 21" и НДСВ ще се коалират, искат президентът да назначава и уволнява главния прокурор, социален минимум, експертна външна политика

title: На изборите Татяна Дончева в тандем с Минчо Спасов и с мото "не се плашим"

maintext:
Дончева предложи налагане на социален минимум за българските граждани, който да включва гарантиран минимален доход и пакет социални и здравни услуги.
© Анелия Николова
героя на немския писател Херман Хесе от романа Сидхарта (фикция за пътя на основната фигура в будизма към духовно просветление - бел. ред.), който първо бил принц, после аскет, а накрая станал обикновен човек и приел "третия път" - също като него и Дончева. И също
"Да не пропуснете да отбележите, че правим тази пресконференция на Малка Богородица, игнорирайки ретроградния Меркурий", шеговито добави Дончева в края на пресконференцията.
"Струва ми се, че няма опасност да ни сбъркате с другите." С тези думи започна представянето на своята кандидат-президентска кампания лидерът на "Движение 21" Татяна Дончева. На пресконференцията Дончева представи и своя кандидат за вицепрезидент - бившия депутат и областен управител на Ямбол Минчо Спасов от НДСВ, с което обяви създаването на нова коалиция между двете политически сили за предстоящите президентски избори. Двамата юристи са били коалиционни партньори и преди - по време на 40-то Народно събрание те бяха депутати от управляващата тройна коалиция, но и двамата със славата на вътрешнопартийни опозиционери с нетрадиционно политическо поведение.До настоящата коалиция се стигна след като Дончева се оттегли от преговорите с БСП. Лидерът на "Движение 21" днес повтори водещата си теза, че борбата в българската политика не може да бъде между лявото и дясното, а само срещу това, което тя нарича "мутренско-олигархичното статукво на прехода"."Независимо от наложеното клише, че българският народ мрази всички политици, ние с Минчо някак сме извоювали правото да не бъдем мразени", смята Дончева. По нейните думи и двамата са излезли от парламента доброволно и оттогава се занимават с политика извън институциите.Според Дончева Минчо Спасов се е доказал като човек, който издържа на политически натиск, на "съблазни, увещания и заплахи срещу себе си". Като пример тя посочи случай от 2007 г., когато Спасов - тогава председател на парламентарната комисия по вътрешна сигурност и обществен ред - не се поддал на натиска на премиера Сергей Станишев и вътрешния министър Румен Петков да прикрие критичен към работата на МВР доклад. "Разчитам не на новодошли, които тепърва ще откриват топлата вода и ще говорят "правилни послания", а на хора, които знаят за какво става дума, могат да вървят на дълъг път без да трепнат, без да се уплашат, без да криволичат", каза Дончева и добави, че България има нужда от проверени водачи, а не от поредни импровизации.Кандидат-президентската двойка обяви няколко приоритетни области, в който ще концентрира своите усилия. Те поставиха акцента върху конституционната реформа и в частност - отново върху главата за съдебната власт. Дончева обяви, че ще поиска промени в конституцията, които ще позволят на президента да поеме отговорност за назначаване и уволнение на главния прокурор."Трябва да е ясно на българите кой носи отговорност за държавното обвинение", а не да се размива отговорността с решения на колективни органи, категорична бе Дончева. "Абсолютно неприемлива е ситуация, при която премиерът по чехли в Банкя да посреща прокурори, които просят назначения", допълни пък Спасов.Дончева не пропусна да критикува и външната политика на правителството. Според нея сегашното управление следва сляпо германската позиция по бежанския проблем и това е грешка. Тя заяви, че страната ни е трябвало да приеме подкрепа за охрана на границата от страните от Вишеградската четворка. По армейските въпроси Минчо Спасов заяви, че можем да очакваме кандидат-президентски караници "между Клуб "Винету" и Клуб "65+", които ще спорят какви и колко самолети да купят", докато НДСВ и "Движение 21" ще предложат технократско решение на въпроса.Дончева заяви, че няма да изпада в риториката за "балансирана външна политика" на другите кандидати, а ще търси експертното мнение на опитни дипломати. Тя добави, че български кандидат за президент, който може да бъде етикетиран като про-руски, про-турски, про-американски, не може да стане държавен глава.Друг любопитен момент от презентацията на кандидатите е предложението им за налагане на социален минимум за българските граждани, който да включва гарантиран минимален доход и пакет социални и здравни услуги. "Съгласете се, че не е нормално в нашата държава да има порцион за кучета в кучешки приюти, порцион за бежанци в бежанските лагери и за затворниците в затворите, а за обикновения човек да няма нещо, към което държавата да се стреми", каза Дончева. Тя смята, че ще може да сложи въпроса на дневен ред чрез влиянието си в политическите сили и експертната работа на президентската институция, но не даде подробности за това как би изглеждал въпросният социален минимум.На екологична тема: "Няма да стимулираме хора, които възпрепятстват икономическото развитие на цели региони, правейки екологичен рекет, но също така - и хората, които смятат, че трябва да унищожат природата за една временна икономическа изгода", заяви Дончева.Спасов бе кратък в своето изложение. Започна със сравнение на себе си и Дончева сизтъкна три приоритета, за които ще работи - реформи в съдебната система, в образованието и в армията.На пресконференцията бяха представени и членовете на инициативния комитет за подкрепа на двамата кандидати, сред които са футболният треньор Пламен Марков, бившият военен министър Николай Свинаров, бившият зам.-министър на отбраната Илко Димитров, бившият конституционен съдия Снежана Начева, оперната певица Александрина Милчева, както и други юристи, лекари и артисти. Инициативният комитет е оглавен от проф. Камелия Касабова, зам. председател на 39-то и 40-то Народно събрание (НДСВ).


description: Компанията ще се насочи към софтуер и разширение

title: BlackBerry се отказва от бизнеса си със смартфони

maintext:
Главният изпълнителен директор на компанията Джон Чен отказва да продаде патентите за телефони на BlackBerry
© AARON HARRIS
През 2008 г. акциите на BlackBerry достигнаха исторически връх, като тогава компанията се оценяваше на 83 млрд. долара. В момента пазарната капитализация е малко над 4.1 млрд. долара, сочат данни на FactSet. BlackBerry
започва възхода си през 1999 г., когато на пазара излиза BlackBerry Wireless 850, революционен продукт, който позволява бързо писане на съобщения. Година по-късно BlackBerry достига още по-високи върхове с подобрената версия BlackBerry 957, която освен емблематичната QWERTY клавиатура има и много по-голям екран от този на повечето телефони по онова време. Най-силните години за компанията са 2007 и 2008 г. Това обаче, изглежда, няма значение, тъй като Apple пуска своя iPhone през 2007 г. Другият проблем идва от Google, които също през 2007 г. лицензират операционната си система Android и я дават за безплатно ползване на разработчиците на телефони. BlackBerry подценява конкуренцията и продължава да развива телефоните си със свой собствен софтуер и операционна система.
BlackBerry опита да върне популярността си чрез модели като Z10 и Q10 през 2013 г., но продажбите продължиха да падат. Последният опит на компанията включваше телефон, който оперира с Android. Тези опити обаче се оказаха недостатъчни. Идеята на Чен е да развива софтуерния бизнес на компанията, който е нараснал близо двойно за последната година и за последното тримесечие приходите от него са 156 млн. долара. По думите на Чен компанията отново е на печалба и ще върви към разширение. Инвеститорите приеха добре новината за отказа от хардуерния бизнес, като акциите на BlackBerry се покачиха с 5%. Основният акционер Fairfax Financial Holdings също одобрява смяната на насоката. Според вътрешни източници от компанията вече е имало интерес от потенциални купувачи, но Чен отказва подобна продажба, както и продажбата на каквито и да било активи.
BlackBerry официално се отказва от бизнеса си със смартфони, съобщи канадската компания в сряда. Някогашният лидер в сегмента ще се ориентира изцяло към разработката на софтуер, съобщава Wall Street Journal. От BlackBerry обаче не забравят активите и патентите си и планират да предоставят възможност на външни компании да ги ползват. Стратегическата промяна се очаква от над година, а главният изпълнителен директор на BlackBerry Джон Чен сигнализира, че ще реши съдбата на бизнеса със смартфони през този месец. В момента устройствата на BlackBerry държат под 1% от пазара на смартфони, след като производителят загуби битката с конкуренти като Apple и Samsung.


description: Дъблин ще се бори против всяко решение, което заплашва данъчния режим, привлякъл много мултинационални работодатели

title: Ирландия ще се присъедини към Apple в битката срещу данъчното решение

maintext:
© Reuters
Ирландският кабинет реши да се присъедини към Apple в обжалването на решението на Европейската комисия (ЕК), че технологичната компания трябва да плати до 13 млрд. евро на Дъблин под формата на спестени данъци.
ще бъдат "значителен неочакван фискален приход" за Ирландия, равен на около 5.1% от миналогодишния БВП.
в Ирландия представляват незаконна държавна помощ. Но два дни по-късно спечели поддръжката им.
г.
Според
решението на ЕК "се доближава до странно и скандално". "Как може някой чуждестранен инвеститор да дойде в Европа, ако смятат, че законните договорки, които са сключили, могат да бъдат отменени и ще трябва да връщат обратно пари", заяви той.
Apple
Нунан.
равителството посочи, че Дъблин стои твърдо зад своята корпоративна данъчна система като начин за създаване на работни места и това решение ще има негативни последици върху стимулирането на заетостта в бъдеще.
Apple: "
Все пак ирландското правителство признава, че ще трябва да приеме тези
Финансовото министерство заявява, че неговата Комисия по приходите ще ги сложи в ескроу сметка, пише
Ирландия е решена да не приема тези средства, които се равняват на разходите й за финансирането на здравната система на страната миналата година, пише Reuters. Според Fitch тези 13 млрд. евроФинансовият министър Майкъл Нунан твърди, че Дъблин ще се бори против всяко решение, което заплашва данъчния режим, привлякъл множество мултинационални работодатели. Първоначално той не успя да убеди група независими депутати, чиято подкрепа е жизненоважна за правителството на малцинството, да се включат в битката срещу решението на ЕК, че ниските данъци за AppleПрез миналата седмица разследване на Европейската комисия показа, че въпреки стандартния корпоративен данък в Ирландия от 12.5% Apple е плащала данък от 1% върху европейските си печалби през 2003 г. и около 0.005% през 2014НунанПо думите му нане е оказвано специално отношение. "Просто не е истина, че Ирландия е осигурявала благоприятно отношение към компанията. Реакцията към решението на ЕК рисува остаряла и нечестна картина на ирландската позиция по отношение на данъците", смята(До редакционното приключване на броя дебатите по темата в ирландския парламент продължаваха.) Същевременно п"Независимият съюз" - група от петима депутати, се съобрази с тази позиция, след като коалицията се съгласи да проведе разследване относно това какви данъци плащат мултинационалните компании и какви данъци трябва да плащат. Министърът на транспорта Шейн Рос, който е член на "Независимия съюз", защити до известна степенСмятам, че те са действали законно. Това, което са правели, е да използват съществуващите вратички. Мултинационалните компании осигуряват жизненоважни работни места за икономиката, но те трябва да плащат справедлив данък в Ирландия."13 млрд. евро.CNBC.Същевременно словашкото председателство на ЕС предлага по-добра координация на данъчните правила от страна на държавите членки, за да се избегнат прекалено негативните ефекти върху корпорациите. Това е опит за постигането на по-голям баланс относно кампанията на ЕК срещу избягването на данъци от мултинационалните компании.Предложението ще бъде дискутирано на неформална среща на финансовите министри на ЕС в Братислава на 10 септември. То цели да ограничи случаите на двойно облагане на компаниите и да направи облагането на корпорациите по-предсказуемо.Словакия се изказва положително за усилията срещу избягването на данъци, но призовава за подход, "който подкрепя ЕК като привлекателно място за бизнес и инвестиции". Тя настоява финансовите министри на блока да дискутират мерки за подобряване на данъчната сигурност, които да включват "последваща презгранична хармонизация на данъчните правила" и повече сътрудничество на националните данъчни администрации.


description: В петък американската валута поскъпна рязко, след като член на Фед направи оптимистичен коментар за икономиката на САЩ. Ерик Розенгрен от Бостънската...

title: Доларът отстъпва срещу водещите валути

maintext: В петък американската валута поскъпна рязко, след като член на Фед направи оптимистичен коментар за икономиката на САЩ. Ерик Розенгрен от Бостънската федерална банка окачестви икономическото представяне на страната като устойчиво и даде нови надежди за повишение на лихвите до края на 2016 г.В понеделник доларът не успява да задържи позициите си, като поевтинява срещу еврото с 0.12% до 1.1250. Йената поскъпва с 0.17% до 102.55 за долар, а швейцарският франк добавя 0.09% до 0.9734. Паундът остава почти непроменен на цена от 1.3272 долара, понижение от 0.03% спрямо петък.Информацията е актуална към 9:50ч.


description: България ще подкрепя кандидатурата ѝ поне до следващия таен вот на 26 септември, но ако не попадне в челната двойка, "тогава ще се мисли"

title: Борисов с условие към Бокова да е сред първите двама за ООН

maintext:
Медийни публикации в последната седмица спрягат еврокомисаря Кристалина Георгиева за евентуална алтернативна българска номинация
© Капитал
"Нашият кандидат е трети, пети, седми, пети, с цялото ми уважение, дори Македония и Сърбия са преди нас" - премиерът Бойко Борисов
България ще продължи да подкрепя кандидатурата на Ирина Бокова за
В същото време премиерът не спомена нито веднъж името на еврокомисаря Кристалина Георгиева, която се обмисля в средите на управляващите за евентуална алтернативна българска номинация. Слуховете предизвикаха и дипломатически минискандал между руското и германското външно министерство, които си размениха остри реплики относно възможността Русия да подкрепи нова българска кандидатура.
Така, притиснато от международната ситуация и острите реакции в България от поддръжниците на Ирина Бокова
Борисов: Ако беше от ГЕРБ, бих я оттеглил
"
Премиерът бе атакуван главно от БСП, че не прави достатъчно за българската кандидатура за ръководния пост. "
генерален секретар на ООН, но само до 26 септември, когато ще се проведе последното предварително гласуване на страните - членки на Съвета за сигурност към организацията, за поста. "Ако тя не влезе в двойката, тогава ще се мисли", е казал премиерът Борисов на извънредно заседание на Министерския съвет във вторник. Така ултиматумът, който Борисов на практика поставя на Бокова, е да се нареди в челото на номинациите преди последното планирано неофициално тайно гласуване или да загуби подкрепата на правителството. Целта е трудно постижима, предвид че при последното гласуване Бокова остана пета, а дотук има има две трети и две пети места.премиерът продължава да изпраща двусмислени сигнали относно българската номинация за поста."Пожелавам успех на госпожа Бокова до 26-и, цялата подкрепа на външно министерство, на всички наши посланици", казва Борисов, цитиран от БТА. И добавя: "Но след като се опитват да ме атакуват мен и да считат, че аз влизам в някакви игри, а аз не влизам, който ме познава знае, че аз много се съобразявам, но няма как след 26-и, ако не e първа или втора, да водим тази тема и тогава ще преценим всички заедно какво да направим.Ние сме помолили всички в света, а с тези, които сме по-близки партньори, като държава имаме традиционни добри отношения, сме ги помолили максимално да ни подкрепят", заявява Борисов и добавя, че Бокова се представя посредствено на досегашните тайни гласувания и има опити това да се припише на него и кабинета му. "Нашият кандидат е трети, пети, седми, пети, с цялото ми уважение, дори Македония и Сърбия са преди нас... Ако този кандидат беше излъчен от ГЕРБ, аз да съм го отзовал много отдавна", продължи премиерът.След четвъртия предварителен вот миналата седмица Бокова остана пета със 7 гласа "за", 5 "не" и 3 "без мнение" - влошен резултат спрямо предходния вот. За да остане в надпреварата, тя трябва да спечели поне 9 гласа "за" (или подкрепата на 2/3 от страните - членки на Съвета за сигурност) на последното индикативно гласуване на 26 септември. Междувременно чужди медии лансираха слуха, че еврокомисарят Кристалина Георгиева може да бъде издигната като кандидат на три други източноевропейски държави, а впоследствие правителствени източници заявиха за "Дневник", че е възможно Георгиева да стане алтернатива и на Бокова.Това предизвика напрежение и размяна на реплики между Германия и Русия. От руското външно министерство заявиха ясно, че няма да подкрепят подобна смяна. Говорителят Мария Захарова каза пред ТАСС, че темата за възможната руска подкрепа за друг кандидат от България вместо Бокова е била повдигната на срещата на Г-20 в Ханджоу от германския канцлер, "но на госпожа Меркел беше казано ясно и категорично, че всякакви опити пряко или косвено да се повлияе на решението на дадена страна са неприемливи". По-късно говорителят на германското външно министерство Мартин Шефер заяви, че "не е приятелско" официална представителка на Русия да обявява пред света "неща, които са обективно неверни".В понеделник пък министърът на външните работи на Русия Сергей Лавров покани на разговор посланика на България в Москва Бойко Коцев, за да обсъдят "отделни аспекти от дейността на ООН".


description: Някои индекси се повишиха, но това не беше достатъчно

maintext:
© RUSSELL BOYCE
Европейските акции не успяха да възстановят загубите, натрупани в последните две сесии. Индексите, които бяха достигнали най-високите си стойности, претърпяха корекция напоследък, която все още доминира движението им. Борсите започнаха сесията във вторник обещаващо, но с напредването ѝ губещите емисии надделяха.Данните за китайската икономика надскочиха очакванията на икономистите, като индустриалното производство, продажбите на дребно и инвестициите в капиталови активи нарастват на годишна база към месец август. Това обаче не даде положително отражение на пазара, като паневропейските индекси StoxxEurope 600 и FTSE Eurofirst 100 отчетоха отстъплението, понижавайки се с 0.16% и 0.33% съответно.При отделните пазари DAX успя да остане на зелена територия през деня, като нарасна с 0.31%. Германските акции поскъпнаха, след като индексът за доверието на институционалните инвеститори ZEW отчете повишение. Измерителят за септември е 5.4 пункта, като стойности над 0 са индикатор за експанзия. Акциите на Linde поскъпнаха с 2.83%, възстановявайки се от предишния ден. Книжата на компанията поевтиняха в понеделник, след като обяви, че преговорите за сливане с Praxair са се провалили. CAC 40 се понижи с 0.16%, а акциите на Total изгубиха 1.43% заради поредното понижение на цената на петрола. FTSE 100 също изплува към края на сесията, покачвайки се с 0.31%, а индексът на сините чипове в ЕС Euro Stoxx 50 се понижи с 0.15%.Данните за инфлацията във Великобритания доведоха до поевтиняване на паунда. Общото равнище на цените в страната на годишна база за август е 0.6% спрямо очакваните 0.7%. Британската валута впоследствие поевтиня спрямо долара с процент до 1.3204. Еврото остана почти непроменено на 1.1231, а йената изгуби половин процент до 102.36 за един долар. Швейцарският франк също отстъпи, поевтинявайки с 0.06% до 0.9725.Това спомогна за възстановяването на долара, който пострада от изказване на член на Комитета за операции на открития пазар относно лихвените проценти. Членът на борда на директорите Лаел Брейнард охлади спекулациите за вдигане на лихвените проценти през септември. Днешната сесия обаче приключи успешно за долара, като индексът му се покачи с 0.33% до 95.43.При суровините американският лек суров петрол (WTI) поевтиня с 1.25% до 45.67 малко преди оповестяването на данните за нивото на запасите в страната. Очакванията на анализаторите са за повишаване с 4.5 млн. барела през миналата седмица, след като по-рано спаднаха с рекордните 14.5 млн. барела. Цената на сорта брент пък се понижи с 0.81% до 47.94 долара. Цената на златото се движеше на зелено, повишавайки се с 0.34% до 1329.70 долара за тройунция, а среброто поскъпна с 0.50% до 19.098.


description: В началото на септември американското лайфстайл списанието за "бавен живот" Kinfolk зарадва феновете си с новия си брой Home Issue. В него...

title: Delight: Място за теб

maintext:
В началото на септември американското лайфстайл списанието за "бавен живот" Kinfolk зарадва феновете си с новия си брой Home Issue. В него фотографката Sally Mann разказва за връзката си с художника Cy Twombly и снимките, които прави в студиото му. В броя има още интервю с парижкия архитект Joseph Dirand относно визията му за минимализма и липсата на показ в дома му със семейството, модна фотосесия, вдъхновена от апартамент в централен Берлин; изследване на начините, по които нашите най-обикновени предмети от бита продължават живота си, след като сме си тръгнали, и други вдъхновяващи материали.
Хубавата новина за българските читатели е, че могат да поръчат последния брой от новия български онлайн магазин Hygge ( thehyggeshop.com ). Цената е 38 лв. В сайта има още дизайнерски продукти от скандинавските страни, както и различни издания на Monocle. Скоро се очакват и нови попълнения.


description: В новото издание ще бъдат предоставени четири награди на обща стойност 200 хил. евро

title: Европейската комисия обяви конкурс за жени иноватори за 2017 г.

maintext:
Предишните победителки в конкурса са били отличени за постижения в области от имунология до телекомуникации и разработване на софтуер
© RICARDO MORAES
Четири награди на обща стойност 200 хил. евро ще бъдат предоставени от Европейската комисия (ЕК) на жени иноватори през 2017 г. Това е поредното издание на конкурса, който се организира от 2011 г. насам. В него могат да участват жени предприемачи от всички държави - членки на Европейския съюз, и от асоциираните по "Хоризонт 2020" страни, като документи се подават до 3 ноември тази година. Новото в това издание е наградата за изгряващ иноватор до 30-годишна възраст.Кандидатите за наградите трябва успешно да са внедрили на пазара своя иновация. Те трябва да са основали или съосновали компания с оборот от най-малко 100 хил. евро. Конкурсът ще се проведе на един етап, като крайният срок за подаване на документи е 3 ноември 2016 г. Журито ще оцени кандидатурите и ще определи четирите победителки, които ще бъдат обявени около Деня на жената 8 март догодина.През 2017 г. ще бъдат раздадени общо четири награди. Победителката в конкурса ще получи 100 хил. евро. Наградата за второто място е 50 хил. евро, а за третото – 30 хил. евро. Специалната нова награда за изгряващ иноватор е на стойност 20 хил. евро."Наградата на ЕС за жени иноватори отличава само някои от многото забележителни жени, които допринасят за европейската икономика на знанието", посочва европейският комисар за изследвания, наука и иновации Карлош Моедаш в официалното съобщение. По думите му предишните победителки са имали значителни постижения в най-различни области - от имунология до телекомуникации и разработване на софтуер. "Надяваме се, че тези награди ще помогнат на победителките да продължат по пътя на иновациите и да насърчат и други да ги последват", казва той.По данни на Европейската комисия едва 30% от всички предприемачи в Европа са жени. С наградата, която се финансира по програмата за иновации "Хоризонт 2020", Европейският съюз цели да отличи постиженията на жените, които преодоляват бариерите към предприемачеството като достъп до финансиране и мрежи, както и да привлече вниманието към нуждата да се увеличи женското участие в тази област.Над 260 жени са участвали в конкурса от началото му през 2011 г. Победителите, спечелили наградите за 2016 г., са Сузана Саргенто (Португалия), която превръща превозни средства в горещи точки за безжичен достъп до интернет, Сирпа Ялканен (Финландия), чиито иновации водят до създаването на нови лекарствени съставки за лечение на рак на гърдата и простатата, и Сара Бърк (Ирландия), която беше отличена за новаторската й космическа технология, която се използва от НАСА на Международната космическа станция.


description: Над осемнайсет автори ще бъдат представени в нова инициатива – колективна изложба за съвременно изкуство под надслов Art – The new frontier...

title: Новата граница - Капитал

maintext:
Над осемнайсет автори ще бъдат представени в нова инициатива – колективна изложба за съвременно изкуство
под надслов Art – The new frontier (Изкуството – новата граница). Изложбата е организирана от шведско-италианската организация Interartex и включва автори от цял свят, включително и от България. Преди да пристигне в София, тя е показана в Капри, а следващата дестинация е Лондон.


description: Заявките за намаляване на предлагането покачиха цената със 7% през последните две сесии. Това накара спекулантите да разпродават и да реализират...

title: Спекулантите прибират печалбите от петрола

maintext:
Заявките за намаляване на предлагането покачиха цената със 7% през последните две сесии. Това накара спекулантите да разпродават и да реализират печалби. WTI поевтинява с 1.57% до 47.11 долара за барел, а сортът Брент се понижава с 1.65% до 48.99. Цената на златото продължава да се колебае в тесен диапазон. Тройунция от ценния метал се котира с повишение от 0.21% до 1 328.50 долара. Стойността на среброто пък остава почти непроменено на 19.193.
Информацията е актуална към 11:00 ч.


description: В новото дружество e бизнесът с изкопаеми горива на германската компания

title: E.ON успешно се раздели на две и качи Uniper на борсата

maintext:
Главният изпълнителен директор на E.ON Йохан Тайсен ще насочи усилията на компанията към производство на оборудване за ВЕИ проекти
© WOLFGANG RATTAY
Акциите на E.ON поевтиняха с близо 14% след началото на сесията.
Разделянето на E.ON с бизнеса с фосилни горива достигна своята кулминация. В понеделник дъщерната компания Uniper, която се занимава с изкопаеми енергийни източници, беше успешно листната на борсата във Франкфурт. Първичното публично предлагане е свързано с усилията на E.ON да се отдели от индустрията, белязана от понижение на доходите.
Uniper оперира самостоятелно от месец януари в подготовка за публичното предлагане. Основните насоки на дружеството са търговията със суровини и производството на електроенергия от традиционни източници, пише Bloomberg. Компанията също има бизнес в Русия, който се занимава с проучване на залежи и производство на енергия и също така има договори с най-големите износители на газ в страната.
Главният изпълнителен директор на Uniper Клаус Шаефер коментира пред Bloomberg, че акциите на дружеството са били посрещнати със сериозен интерес от институционалните инвеститори. Потенциалните акционери варират от пенсионни до хедж фондове. Той очаква интересът към компанията да се запази и след публичното предлагане.
По данни на Франкфуртската фондова борса E.ON запазва значителен дял в Uniper - 46.65% от капитала на дружеството. Това беше и първоначалната идея на предлагането - да се пусне на пазара мажоритарният дял на компанията, който да бъде закупен от множество по-малки акционери. Така E.ON няма да консолидира в резултатите си евентуални загуби на Uniper, които могат да повлият негативно на представянето на компанията. Същевременно с това тя запазва значителен контрол над дружеството, а освен това ще получава и дивиденти.
Не и иноватор
Разделянето с E.ON не премина без сътресение. Акциите на компанията майка започнаха европейската сесия с близо 14% понижение. Предлагането на дъщерното дружество беше на другия полюс - началната цена от 10.015 евро на акция се повиши до 10.93 към средата на сесията. Пазарната капитализация на Uniper при тази цена се изчислява на около 4 млрд. евро, което означава, че няма да бъде включена в индекса на 30-те най-големи германски компании DAX, за който минимумът е 5 млрд. евро.Извън финансовите резултати чрез номиналното разделение E.ON постига и друга по-важна цел. Компанията отговаря на промяната в енергийния микс на Германия. Страната намалява зависимостта си от изкопаеми горива и атомна енергия, като повишава ролята на възобновяемите енергийни източници, най-вече фотоволтаиците и ветрогенераторите. E.ON не изостава, като насочва усилията си именно към производството на необходимото за това оборудване.Разделянето на бизнеса не е нещо ново при енергийните компании на германския пазар. RWE, основният конкурент на E.ON, първа повлече крак в тази насока. В края на 2015 г. компанията взе решение да раздели бизнеса си на три - възобновяеми енергийни източници, търговия на дребно и електроразпределение. Стратегията на RWE обаче минава по различен път.Компанията възнамерява да продаде 10% от бизнеса си със зелена енергия тази година, вместо да намали участието си в някоя от традиционните си дейности. Те няма да бъдат подминати, като раздяла с част от собствеността на RWE в тези бизнеси се очаква в идните години.


description: Аржентинката Пола Шаргородски в търсене на любов и отговори: в семейството или в свободата е щастието?

title: Необвързана на 35

maintext:
Илюстрация Увеличаване Автор: Paula Shargorodsky - ALTA Смаляванеа>
25%
,
от мен иска да се омъжи, 27% иска свобода, 26% копнее за духовен живот, 22% мечтае да има деца." Това е уравнението, което аржентинката от еврейски произход Пола Шаргородски се опитва да реши, когато навършва 35 години. В продължение на повече от десетилетие тя снима всички около себе си и пази видеото за всеки мъж, с когото е излизала. Заснема партньорите на приятелките си, с които по-късно те свиват гнездо, а после и децата, които им се раждат. Когато идва време за сватбата на последната й свободна приятелка, Пола се успива и я пропуска. По същото време всички наоколо започват да я питат кога самата тя ще се задоми. Натискът я кара да си зададе въпроса дали може да пренебрегне обществените норми и да продължи да бъде независимаили младостта й вече е приключила и тя ще трябва да се примири с това. В кратък разговор Пола обяснява защо едното (семейството) не е необходимо да изключва другото (независимостта).Идеята се породи отдавна. Всичко започна като филм за първата любов на баба ми. Аз имах някаква идеалистична представа за Монтевидео – винаги съм мислела, че би било чудесно, ако се бях родила там през четирийсетте години на миналия век. Първата любов на баба ми, останала несподелена, е бил един уругваец точно от Монтевидео. Тя се отказала да го чака и понеже вече била на 23 и сама, а по онова време това било ужасяващо нещо, се прибрала в Буенос Айрес, омъжила се и родила три деца. Само че аз винаги съм си представяла, че баба ми е трябвало да остане там, в Уругвай. Ето защо поставих началото на документалния филм, като се върнах на мястото, на което тя се е влюбила за първи път. Когато обаче започнах да снимам, моята история излезе на преден план. Аз също бях излизала с едно момче от Уругвай, който също ми беше първата любов, за която човек винаги си спомня, за която си мисли, че е можело да бъде идеална или пък се чуди какво е щяло да стане, ако нещата се бяха развили другояче. Това ме накара да започна да сравнявам любовната история на баба със своята, въпреки че баба ми беше имала само това гадже, преди да се омъжи, а аз вече бях излизала с много мъже, преди да сключа брак.Филмът започна да живее свой живот: обикалях с него форуми и фестивали, като например международния филмов фестивал в Гуадалахара, фестивала за документално кино в Лайпциг и уъркшопа DOK.incubator в Източна Европа. Беше страхотно! Само че хората на тези срещи постоянно ми казваха, че се крия зад историята на баба ми, че документалният филм е всъщност за мен самата и че трябва да съм смела и да разкажа собствената си история.Да. Накрая част от мен стана основен персонаж във филма, а друга – негов режисьор. През цялото време обаче имах чувството, че режисьорът е по-силен от главния герой. В моментите, в които главният герой спираше да иска да прави някои неща – като да взема определени интервюта, отговорите в които можеше да го наранят или да го уплашат – режисьорът го принуждаваше да свърши работата. Ако нямаш конфликт, нямаш филм. Героят трябва да се сблъска с проблеми, за да може да премине по-нататък, да стигне до края. Затова и режисьорът изигра решаваща роля, като казваше на героя ми какво да прави. Накрая филмът се завъртя около моята лична история, което не беше търсен ефект. Просто така се получи.Моята сценаристка веднъж ме попита какво бих правила, ако знаех, че това ми е последната година на необвързана жена. Стори ми се интересно, защото ние все си мислим, че нещата са вечни. Никое състояние обаче не е постоянно – днес не си обвързан, утре – си. Само по себе си това не би трябвало да има отношение към щастието. Най-важното е човек да се наслаждава на живота по всяко време.Първото нещо, но не непременно като следствие от филма, е, че до края му и аз се омъжих. Умишлено не включихме тази част в продукцията, защото искахме филмът да е за това какво е човек да живее сам и в същото време да е щастлив, без да има нужда да търси любов на друго място освен у себе си. В крайна сметка и това щеше да се случи – когато човек се почувства завършен и в мир със себе си, когато спре да се обвинява, хармонията идва, понеже външният свят е отражение на вътрешния. Така че, когато умът ми спря да задава толкова въпроси и престанах да се тревожа прекалено, външният ми свят също стана по-спокоен и любовта, която бях намерила у себе си, се появи и навън.Докато снимах пълнометражната версия на 35 and single, започнах да правя различни дихателни упражнения и да медитирам. Това мое пътешествие в търсене не просто на любов, но и на душевен мир, може да бъде проследено във филма, въпреки че историята е разказана с хумор и няма претенции да разглежда духовното израстване – историята е за човек, който постоянно си задава много въпроси.Второто нещо, което се промени след филма, беше, не че открих отговорите на всичките си въпроси, но, както казва Рилке, се научих да живея с тях все едно са заключена стая или част от книга, написана на чужд език, който никога няма да разбера. Не намерих всички отговори, но вече можех да живея спокойно с въпросите.Докато снимах, си казах, че може би и аз трябва да започна да правя каквото правят другите. До съвсем скоро се чувствах щастлива, харесваше ми да пътувам по света, да работя по филма, да правя каквото си искам. Семейството ми ме подкрепяше през цялото това време. Както казвам и във филма, докато не си навършил 35, можеш да правиш каквото си искаш с живота си: да пътуваш, да учиш, да сменяш партньорите. Хората не само не те осъждат, но те и окуражават. Даже ако не правиш всичките тези неща, си мислят, че ти има нещо. Когато обаче навършиш 35, всички започват да те гледат укорително и да си казват: "Какво му има на това момиче? Защо не си намери мъж и не се укроти малко?" И така, започнах да си мисля, че роднините ми сигурно са прави и че като тях аз също трябва да поема по този път – да се омъжа и да създам семейство. Затова и намерих мил мъж, когото във филма наричам Господин Правилен, с когото си мислех, че мога да сключа брак. Но не можах. Като казвам, че не мога да съм идеалната булка, нямам предвид, че няма да се омъжа, а по-скоро, че не искам да го правя по начина, по който роднините и приятелите ми го разбират.През целия си живот се бунтувах и не исках да изпълнявам съветите на родителите си. По-късно обаче осъзнах, че, дали се бунтуваш или не, в крайна сметка ти отново следваш техните стъпки, същия модел. Затова си казах, че няма нищо лошо човек да създаде семейство, ако това иска да направи, и аз мога да го направя по своя си начин. Сега съм омъжена, но с мъжа ми запазихме своята независимост, често пътуваме отделно, имаме и общи, и различни интереси.


description: За първи път Бийонсе влиза в годишната класация на списание Fortune

title: Мери Бара е най-влиятелната жена в бизнеса

maintext:
Мери Бара
Топ 10
1. Мери Бара, General Motors
2. Индра Нуйи, PepsiCo
3. Мерилин Хюсън, Lockheed Martin
4. Джини Ромети, IBM
5. Абигейл Джонсън, Fidelity Investments
6. Шерил Сандбърг, Facebook
7. Мег Уитман, Hewlett-Packard
8. Фиби Новакович, General Dynamics
9. Ирене Розенфелд, Mondelez International
10. Сафра Катц, Oracle
За втора поредна година главният изпълнителен директор на General Motors Мери Бара оглавява традиционната класация на Fortune за най-влиятелните жени в бизнеса. В четвъртък списанието представи 19-ото годишно издание на подреждането. Челната десетка в него е почти непроменена – единственото ново име е мениджърът на Oracle Сафра Катц, която влиза в топ 10 на мястото на Елън Кулман, която през октомври 2015 г. обяви, че напуска поста си на главен изпълнителен директор на химическия гигант DuPont.Това е и причината тя да изпадне от класирането, което включва само действащи корпоративни мениджъри. В съставения от Fortune списък от 50 дами попадат 22 главни изпълнителни директорки. Заедно най-влиятелните 50 жени в бизнеса ръководят пряко или участват в управлението на компании, оценявани на над 1 трлн. долара. Сред тях личат както имената на мениджъри на американски компании като Мери Бара, главния финансов директор на Google и Alphabet Рут Порат, зам.-председателя на General Electric Бет Комщок, и неуморимата нова ръководителка на бизнеса на Home Depot в САЩ Ан-Мари Кемпбъл, така и на дами от останалата част от света, като Гюлер Сабанджъ, която оглавява турския конгломерат Sabanci Holding в тези размирни за страната времена.Редакторите на Fortune съставят списъка на базата на четири основни критерия – размер и значимост на бизнеса на съответната дама в глобалната икономика, здравословното състояние и посоката на развитие на бизнеса, развитието на кариерата на дадената дама, както и социалното и културното й влияние.Топ 50 за 2016 г. всъщност са 51, а макар и на последното място, за първи път тази година в класацията попада поп звездата Бийонсе. Освен че написа нова страница в музикалната история, като стана първата изпълнителка с 12 песни в Billboard top 100, тя остави следа и в бизнес света, отбелязват от Fortune. През април Бийонсе пусна собствената си марка дрехи Ivy Park – първото и голямо начинание извън музикалния свят. Въпреки това управленската роля не е нова за изпълнителката, която още през 2007 г. създава собствен шоубизнес и мениджърска компания – Parkwood Entertainment. Тази година дружеството добави музикален лейбъл към дейността си и подписа договори с първите си трима изпълнители, все жени, посочват още от списанието.


description: "ПРОпорция" | Dibla Design Awards 2016 (DDA) е подкрепен от успелите компании: BAUHAUS, CarpetMax, DJIA, Diem, Ideal Standard, NOLA7, Prisma, Salex и...

title: Първият национален конкурс за дизайн, организиран от dibla.com

maintext:
K:Reader
Нов и модерен инструмент, който пренася в дигитална среда усещането от четенето на хартия.
Прочетете целия вестник или списание без да търсите отделните статии в сайта.
Капитал Брой 37 // 17.09.2016 Прочетете Капитал Daily Брой 179 // 21.09.2016 Прочетете Капитал Light Брой 37 // 17.09.2016 Прочетете


description: И още: Систематично насилвани с милиарди; Когато държавата греши, плащаме ние

title: Мнения Daily - Не е Толстой, друг ни е проблемът

maintext:
Големият проблем е бездействието на държавата по знаците за реалната намеса във вътрешните ни работи.
Думите на новоизбрания депутат в руската Дума Пьотр Толстой, че "просто ще я купим цялата (България), половината от крайбрежието вече купихме", по-скоро са заплаха за добрия вкус. Това обаче изобщо не означава, че не сме свидетели на опити за пряка и груба намеса във вътрешните работи на България – като започнем от съмнителни икономически схеми, минем през директно прокарване на удобно за чужда страна законодателство, та стигнем до провокиране на безредици и смут.
Големият проблем е, че имаме знаците за всичко това пред очите си, а нямаме никакви знаци за интерес от страна на българските институции.
Конкретно:
- Завличането на политически и бизнес кръгове в България, които ангажират страната в поредица съмнителни "големи енергийни проекти" заедно с Русия, след които обикновено имаме да плащаме много. Справка: 800 милиона лева за "Белене" още сега.
- Мобилизирането на руската държавна банка ВТБ като параван в поредица от сделки с български активи, крайният резултат от които винаги ощетява българския данъкоплатец и обогатява българската оригархия. Справка: "Булгартабак", КТБ и БТК.
- Изпращането на готов законопроект от офисите на "Газпром", който двама депутати внасят в българското Народно събрание, за да може злощастният проект "Южен поток" да попадне извън правилата на ЕС. Справка: Таско Ерменков и Явор Куюмджиев.
Редовното гостоприемство в Русия и неизяснените връзки на десетки български мераклии за лидери на паравоенни групи, които организират тактически обучения в България, посрещат "Нощни вълци", а понякога нападат и мирни граждани, които изразяват несъгласието си с тях. Справка: една бензиностанция на изхода на Бургас.
- Мащабната антиевропейска дезинформационна кампания в редица онлайн медии, които разпространяват лъжи и измислици, за да насаждат смут и страх сред българите. Справка: отворете си фейсбука.
Вероятно има още много знаци и бездействието на българските институции по тях е наистина сериозният проблем. Разбира се, ние си знаем защо е така - нарича се "пленена държава".
Резултатът в по-широкия международен контекст обаче е, както би се изразил някой като Пьотр Толстой, че България е страна със свалени гащи. Затова не можем да се сърдим на просташките реплики на журналиста политик или други подобни, след като сами не сме си свършили работата.
А тези 300 хиляди руски семейства с имоти в България (според руския консул във Варна) да са живи и здрави, да си харчат парите у нас и да се радват.
Ако възникващите "малки Москви" обаче се обособят като зони извън българските закон и ред, то вината пак ще си бъде наша, а не на руснаците. Ако някои общини нарушават конституционния текст, че официалният език в Република България е българският, и водят кореспонденция с новодомците на руски език (каквито сигнали вече има), тогава отново повредата е в нашия телевизор.
Пьотр Толстой иначе е журналист, който е верен до смях на властта. Сега кариерата го отвежда до Думата. Наречете го Бареков 2.0, ако искате. Той не може да е проблем. Просто трябва да приемем, че явлението "Божидар Димитров" не е ограничено в рамките на България.
Несъществуващата АЕЦ "Белене" струва досега около 5 млрд. лв. на данъкоплатците.
Фотограф: КРАСИМИР ЮСКЕСЕЛИЕВ
Не е Толстой, друг ни е проблемътОт коментар на Иван Бедров, "Клуб Z"Когато държавата греши, плащаме ниеКоментар на Лъчезар Богданов, "Индъстри уоч", за решението на правителството да плати от бюджета реакторите на несъществуващата АЕЦ "Белене"Ако държавният бюджет плати по авантюрата "Белене" тази сума, помислете за момент какво означава тя, измерена в разбираеми понятия за българския данъкоплатец за настоящата 2016 г.:--Без това плащане можеше корпоративният данък (за тези, които го плащат, защото знаем, че има някои "особени" големи компании) тази година да бъде 2.5% - вместо 10%- Без това плащане можеше данъкът върху личните доходи да бъде 6% вместо 10%;- Без това плащане социалните осигуровки можеха да са с 4 пункта по-ниски (или здравните да са 4% вместо 8% например);- Без това плащане можеше ДДС да бъде 17% за цяла година вместо 20%.Когато държавата греши, накрая плащаме всички ние. Поне тези, които спазваме законите и плащаме данъците и осигуровките си.: Проклятието целият ти съзнателен живот да мине под фоновия шум на "аецбелене, аецбелене, аецбелене, аецбелене". От 1981 до 2016 това нещо го има в някаква зомби форма въпреки всякакви откази, рестарти, референдуми, национални кризи, компромати, разследвания и какво ли още не.Някакви нормални хора за това време с тази обществена енергия и с тези пари щяха да си реформират образованието и здравеопазването, да отидат до Луната, да открият 3 ваксини и да са забравили за проклетата черна дупка, която гълта пари, смисъл и здрав разум.: Може ли уважаемите депутати от ГЕРБ, докато прокарват решението, с което вадят от джоба ни милиарди за тези "абсолютно корупционни сделки навремето" по думите на г-н Борисов, да привикат главния прокурор в парламента да се отчете докъде стигнаха обявените през 2013 г. енергични действия на прокуратурата в областта на енергетиката? И да питат кой ще носи отговорност за липсата на резултати. Иначе думите на премиера увисват някак нелепо...Систематично насилвани с милиардиОт коментар на Александър Николов в ureport.bgВтората атомна ни струва до момента поне 5 милиарда – без да е построена. Представете си колко щеше да е, ако наистина вземе, че се построи. Ако българските граждани са в състояние да осъзнаят какво им се случва, ще е мъчително преживяване - систематично насилвани от Властта и без виновници за това "домашно насилие". Искате ли да платим 1.2 милиарда лева заради това, че през есента на 2002 г. премиерът Симеон Сакскобургготски обяви, че АЕЦ "Белене" ще се строи, без да има широко обществено обсъждане по тази толкова важна тема?Искате ли да платим заради това, че през януари 2008 г. президентът Първанов подписа с президента Путин четири двустранни споразумения, едно от които за проектиране, доставка и изграждане на АЕЦ "Белене"?Искате ли да платим заради това, че кабинетът на тройната коалиция на Станишев, Доган и Сакскобургготски поръча през 2008 г. реактори без сключен договор за "Белене"?Искате ли да платим, след като кабинетът на тройната коалиция изтегли банков заем от 250 милиона евро за АЕЦ "Белене", които изхарчи за "Цанков камък"? Но НЕК не успя да върне заема, а БЕХ пусна емисия облигации, за да се разплати с банките, които не искаха разсрочване.Искате ли да платим, след като заради АЕЦ "Белене" НЕК не разполага със средства, които да инвестира в преносната си мрежа, за да повиши енергийната ефективност и да намали загубите на електроенергия? От което страдаме всички ние.Искате ли да платим, след като първият кабинет на ГЕРБ не разтрогна договорите за оборудването за АЕЦ "Белене", което можеше да ни струва много по-малко от сегашните 1.2 млрд.?Пратете сметката на изброените - вероятно биха могли да съберат сумата.